钦定古今图书集成/明伦汇编/氏族典/第214卷 > 何逊
## 钦定古今图书集成/明伦汇编/氏族典/第214卷 > 何逊

按《梁书何逊传》：“逊字仲言，东海郯人也。曾祖承天，宋
御史中丞。祖翼，员外郎。父询，齐太尉中兵参军。逊八
岁能赋诗，弱冠，州举秀才。天监中，起家奉朝请，迁中
卫建安王水曹行参军，兼记室。王爱文学之士，日与
游宴。及迁江州，逊犹掌书记。还为安西安成王参军
事，兼尚书水部郎。母忧去职。服阕，除仁威庐陵王记”
室。复随府江州。未几卒。